Presumed Innocent (cinta)

:*Iste articlo ye sobre un cinta de cine d'intriga policiaca y de chudicios estausunidense de 1990; ta atros usos, se veiga *'Presumed Innocent***.

***Presumed Innocent*** (títol orichinal en [[Idioma anglés|anglés]], en [[Idioma aragonés|aragonés]] ***Presunto inocent***, estrenada en [[Aragón]] con o suyo títol traduciu enta lo [[Idioma castellano|castellano]] como ***Presunto inocente**') ye una cinta de l'anyo 1990 de cine estausunidense de cine d'intriga policiaca de chudicios dirichida por Alan J. Pakula seguntes un guión adaptau por Frank Pierson y lo mesmo Alan J. Pakula (basau en a novela *[[Presumed Innocent (novela)|Presumed Innocent]]*, que heba publicau Scott Turow en 1987), con una banda sonora orichinal de John Williams, una dirección de fotografía de Gordon Willis y una producción cinematografica de Sydney Pollack y Mark Rosenberg ta la productora cinematografica *[[Mirage Enterprises]]*. Conta con un elenco d'actors formau, entre d'atros, por Harrison Ford, Brian Dennehy, Raúl Juliá, Bonnie Bedelia, Paul Winfield, Greta Scacchi, John Spencer, Joe Grifasi, Tom Mardirosian, Anna Maria Horsford, Sab Shimono, Bradley Whitford, Christine Estabrook, Michael Tolan, Jesse Bradford, Joseph Mazzello, Tucker Smallwood, David Wohl y Jeffrey Wright.

*Rozat "Rusty" Sabich* treballa como fiscal aduyant d'o fiscal d'o districto *Raymond Horgan*, estando la suya man dreita. Cuan troban a una choven fiscal, *Carolyn Polhemus*, violada y asasinada, *Raymond* fa que *Rusty* sía a lo cudiau d'o caso. *Tommy Molto*, un policía d'o Departamento d'Homicidios, colabora con o candidato rival de *Raymond* a las eleccions a fiscal d'o districto, *Nico Della Guardia*, y *Raymond* amenista un exito a escape. *Rusty* heb teniu una relacion con *Carolyn* pero ista la finalizó y, encara que reconciliau con su muller, *Rusty* encara ye obsesionau por *Carolyn*. *Harold Greer* ye lo detective de policía al cudiau d'a investigación, pero bien luego *Rusty* lo cambia ta ceder a investigación a *Dan Lipranzer*, un amigo suyo a qui explica la situación y li demana que deixe fuera d'a investigación a suya relación con a victima. *Raymond* presiona a *Rusty*, y finalment li reconoix que él tamién heba teniu una relación con a victima. Bien luego prencipian a trobar-se bels indicios que fan pensar en a posible autoría de *Rusty* de l'asasinato a *Molto*, qui ye fendo las suyas propias investigacions,y cuan *Della Guardia* gana las eleccions y se converte en o nuevo fiscal d'o districto, l'acusan formlment de l'asasinato y *Rusty* contracta a *Sandy Stern*, o millor avogau penalista, con qui heba compartiu cudicios cuan treballaba como fiscal, siempre tenendo-lo como adversario. Bien luego descubren que lo caso reposa esencialment en as huellas dactilars de *Rusty* trobadas en un vaso en casa d'a victima, pero que ixe vaso ha desapareixiu, encara que los indicios contra *Rusty* son bien culpabilizadors.

A cinta s'ambienta en a suya epoca actual (1990) en un condau ficticio d'os Estaus Unius y las suyas escenas se filmoron en Detroit (Michigan), en Allendale y Newark (Nueva Jersey) y en Nueva York y Tarrytown (Nueva York) en os Estaus Unius y en Windsor (Ontario) en Canadá.

Ye una cinta que ha recibiu bels premios y nominacions, encara que garra d'istos premios no perteneixe a los prmios cinematograficos mas conoixius u destacaus.

## Elenco

## Se veiga tamién
* Cine en 1990.
* Cintas de 1990.

## Referencias